Oghre

Oghre (; Ohre) ir latviešu progresīvā sladžmetāla grupa, kas dibināta 2012. gadā Ogrē kā instrumentāla grupa.

Kopš 2015. gada rudens grupa spēlē atjaunotā sastāvā piecu personu kolektīvā un bāzējas Rīgā. Pārejot no instrumentālas grupas uz grupu ar vokālistu, tā ir izdevusi dziesmas ar dažādu metālmūzikas žanru, tai skaitā progresīvā, sladž-, alternatīvā un postmetāla īpašībām.

Grupa izdevusi studijas albumu triloģiju — GANA, grimt un Asni, kas ir par galvenajiem dzīvību veidojošajiem elementiem — skābekli, ūdeņradi un oglekli. Visi trīs grupas studijas albumi ir nominēti Mūzikas ierakstu gada balvai "Zelta Mikrofons". 2025. gadā grupa saņēma Gada augstāko mūsdienu mūzikas apbalvojumu "GAMMA".

 Vēsture 

 Izveide un pirmsākumi (2012—2015) 
Grupa tika dibināta kā instrumentāla metāla projekts 2012. gadā Ogrē un savā sākotnējā sastāvā neierakstīja nevienu studijas albumu. Nedaudz vēlāk grupa piesaistīja vokālistus. Šajā posmā sastāvā bija grupas dalībnieki Normunds Balodis (bungas), Kristaps Baķis (ģitāra), Matīss Kušķis (basģitāra), Oskars Sīpols (basģitāra), Raivo Balodis (ģitāra, balss), Raivis Bēts (balss), Sanda Jevdokimova (balss).

 Atjaunotais sastāvs un GANA (2015—2018) 
2015. gada laikā tika izveidots jauns sastāvs, kad oriģinālajiem dalībniekiem Kristapam Baķim un Normundam Balodim pievienojās ģitārists Gatis Krievāns, basists Andis Zvejnieks un vokālists Oskars Dreģis. Šajā laikā grupa mainīja savu bāzēšanās vietu uz Rīgu un sāka strādāt pie sava debijas albuma GANA.

2016. gada nogalē grupa turpināja albuma rakstīšanu un izlaida savu pirmo singlu no debijas albuma ar nosaukumu nulle un koncertēja. Šajā laikā grupa ieguva kroga Aptieka balvu "Gada smagā grupa".

2017. gadā tika izlaisti vēl divi singli "Pēdējais cēliens" un "Iļģuciema Velns", un debijas albums tika izlaists 29. jūnijā, to prezentēja Ģertrūdes ielas teātrī un ierakstīja Kārļa Šteiņmana studijā KS Records un izdeva Grautiņa ieraksti.

Vokālists Oskars Dreģis tika nominēts Latvijas Metālmūzikas gada balvai kategorijā "Labākais vokāls", taču balvu neieguva. Grupa papildus tika nominēta šīs pašas balvas kategorijā "Gada debija" un balvu šajā kategorijā ieguva.

2018. gada sākumā albums tika nominēts Mūzikas ierakstu gada balvai "Zelta Mikrofons" kategorijā "Roka vai metāla mūzikas albums".

2018. gada vasarā grupas dziesma Gana tika iekļauta izlasē "Latvijas Metāls 2", ko veido grupas Inokentijs Mārpls līderis un radio personība Raimonds Lagimovs jeb Dambis.

 Sastāva maiņas un grimt (2018—2022) 
2018. gada nogalē grupu pameta ģitārists Gatis Krievāns un viņa vietā tika uzaicināts Toms Gaļinauskis. Jaunajā sastāvā tika nospēlēti daži koncerti Rīgā un sākās darbs pie topošā otrā studijas albuma.

2019. gada 29. jūnijā, atzīmējot albuma GANA 2 gadu jubileju, grupa savā Facebook profilā paziņoja, ka otrā albuma komponēšana ir noslēgusies un ierakstīšanu studijā plānots uzsākt 2019. gada vasarā.

Vēlāk, sākot ar 2019. gada 8. augustu, grupa savā Facebook profilā ievietoja video no Studija Gateris, kurā notiek ieraksta process. 4. septembrī, paziņojot par koncertu kopā ar Mindesign, Harta un Māra, grupa atklāja albuma nosaukumu — grimt un paziņoja, ka tas varētu būt gaidāms 2020. gada sākumā. Koncertā 2019. gada 5. oktobrī pirmo reizi tika izpildītas trīs dziesmas — Viens, Trauksme un Vaidava celies!, savukārt, 25. novembrī koncertā Jelgavā pirmoreiz izskanēja Māli un Rītausmas zirgs.

2020. gada 15. martā grupa izdeva pirmo singlu Māli un paziņoja par sadarbības turpināšanu ar mākslinieku Aigaru Opincānu, kurš veidoja arī pirmā albuma vizuālo saturu. Atklāts, ka GANA centrālais elements bija skābeklis, grimt centrālais elements būs ūdeņradis, kā arī plānots ir vēl trešais albums triloģijā par galvenajiem dzīvību veidojošajiem elementiem.

2020. gada 15. aprīlī tika izdots otrais singls Trauksme un paziņots, ka albums tiks izdots maijā.

2020. gada 15. maijā grupa izdeva savu otro studijas albumu grimt.

2020. gada 29. maijā grupas mūzika tika izmantota Ogres teātra izrādē "Seši" (rakstnieks Andruss Kivirehks, režisors Jānis Kaijaks).

2020. gada 20. jūlijā OGHRE ierakstīja džinglu raidierakstam "Metālkāsts LV", kas apskata Latvijas un ārzemju metālmūzikas jaunumus.

2020. gada 8. septembrī debijas albums GANA tika iekļauts Ulda Rudaka veidotajā nozīmīgāko Latvijas rokmūzikas un popmūzikas albumu sarakstā raidījumā Zibens pa dibenu.

2020. gada 11. septembrī peldošajā mākslas centrā NOASS tika pirmoreiz koncertā spēlētas dziesmas Sarkans un Slāpes.

2020. gada 21. decembrī grupa publicēja dziesmu Raiņa sapņi, kas ierakstīta albuma GANA ierakstu sesijā (2016—2017), bet galu galā netika iekļauta albumā.

2020. gada 22. decembrī grupas otrais studijas albums grimt tika iekļauts Intro.lv 15 labāko Latvijas 2020. gada albumu izlasē.

2021. gada 19. janvārī, tāpat kā grupas debijas albums, arī grupas otrais studijas albums grimt tika nominēts Mūzikas ierakstu gada balvai "Zelta Mikrofons" kategorijā "Metāla mūzikas albums".

2021. gada 3. maijā, Starptautiskajā preses brīvības dienā, tika publicēta grāmata "Ripping Tongues", kurā 905 grupas no 79 valstīm sniedza savu viedokli par cenzūru un vārda brīvību. Šajā grāmatā līdztekus tādām pasaulslavenām metāla grupām kā Cannibal Corpse, Children of Bodom, Dark Tranquillity, Jinjer, Opeth un citām tika iekļauti arī viedokļi no trīs Latvijas metāla grupām — Ryvendir, Velnezers un Oghre.

2023. gada sākumā grupas otrais albums tika nominēts Latvijas Metālmūzikas gada balvai kategorijā "Labākais 2020. gada ieraksts".

 Asni (2022—pašlaik) 

2022. gada 15. jūnijā mākslas centrā NOASS un 8. jūlijā mentālās veselības festivālā "Ogle" grupa pirmoreiz nospēlēja dziesmu ar nosaukumu Spiets no topošā trešā albuma.

2023. gada 15. janvārī studijas "Gateris" raidījumā "Gaterī Ar..." grupa nospēlēja vēl divas jaunas dziesmas Otrs un Rīts.

2023. gada 17. aprīlī grupa publiski izdeva pirmo singlu ar nosaukumu Dzirnavas un aicināja uz koncertu Mežaparka Lielās estrādes Kokaru zālē. Dziesmas iedvesmas avots ir skudru nāves spirāles fenomens dabā.

2023. gada 18. maijā dziesma grupas dziesma Raiņa sapņi iekļauta Raimonda "Dambja" Lagimova veidotajā izlasē Latvijas Metāls 3.

2023. gada 12. augustā grupa publicēja pilna garuma koncerta video no Mežaparka Lielās estrādes Kokaru zāles savā YouTube kontā. To režisēja un montēja grupas ģitārists Toms Gaļinauskis. 15. septembrī šī koncerta pilns audioieraksts tika izdots arī kā dzīvais albums ar nosaukumu Zemes svars.

2024. gada 7. oktobrī grupa izdeva otro singlu un atklāja triloģijas noslēdzošā albuma nosaukumu - Asni.

2024. gada 19. oktobrī grupa publicēja albumu Asni un tā prezentācija notika 22. novembrī bārā Aleponija.

2024. gada 16. decembrī albums Asni tika nominēts Mūzikas ierakstu gada balvai "Zelta Mikrofons" kategorijā "Labākais roka, pankroka vai metāla mūzikas albums".

2025. gada 6. februārī grupa nominēta Gada augstākajam mūsdienu mūzikas apbalvojumam "GAMMA" kategorijā "Gada mākslinieks/grupa žanrā metālmūzika".

2025. gada 12. februārī albums Asni nominēts Latvijas metālmūzikas gada balvai kategorijā "Labākais 2024. gada progresīvā vai psihodēliskā roka/metāla ieraksts".

2025. gada 5. martā grupa saņēma pirmo Gada augstāko mūsdienu mūzikas apbalvojumu "GAMMA" kategorijā "Gada mākslinieks/grupa žanrā metālmūzika".

2025. gada 14. martā grupā saņēma Latvijas Metālmūzikas gada balvu kategorijā "Progresīvā un psihodēliskā roka/metāla ieraksts"

 Apbalvojumi 
+GadsNominētsApbalvojumsRezultāts2016OGHREKroga "Aptiekas balva": "Gada smagā grupa"Iegūts2017GANAKroga "Aptiekas balva": "Gada albums"IegūtsOGHRELatvijas Metālmūzikas gada balva: "Gada debija"IegūtsOskars DreģisLatvijas Metālmūzikas gada balva: "Labākais vokāls"Nominēts2018GANAMūzikas ierakstu gada balva "Zelta Mikrofons": "Roka vai metāla mūzikas albums"Nominēts2020grimtIntro.lv 2020. gada labāko Latvijas albumu TOP 15Iegūts2021grimtMūzikas ierakstu gada balva "Zelta Mikrofons": "Metāla mūzikas albums"Nominēts2023grimtLatvijas Metālmūzikas gada balva: "Labākais 2020. gada ieraksts"Nominēts2024AsniMūzikas ierakstu gada balva "Zelta Mikrofons": "Labākais roka, pankroka vai metāla mūzikas albums"Nominēts2025OGHREGada augstākais mūsdienu mūzikas apbalvojums "GAMMA": "Gada mākslinieks/grupa žanrā metālmūzika"Iegūts2025AsniLatvijas Metālmūzikas gada balva: "Labākais 2024. gada progresīvā vai psihodēliskā roka/metāla ieraksts"Iegūts

 Diskogrāfija 

 Studijas albumi 

 Dzīvie albumi 

 Dalībnieki 
 Oskars Dreģis — balss, elektronika
 Kristaps Baķis — ģitāra
 Toms Gaļinauskis — ģitāra
 Andis Zvejnieks — basģitāra
 Normunds Balodis — bungas

 Bijušie dalībnieki 
 Raivis Bēts — balss
 Sanda Jevdokimova — balss
 Gatis Krievāns — ģitāra
 Raivo Balodis — ģitāra, balss
 Matīss Kušķis — basģitāra
 Oskars Sīpols — basģitāra

 Laika josla 

 Atsauces 

 Ārējās saites 


 Spotify

Kategorija:2010. gadu mūzikas grupas
Kategorija:Latvijas smagā metāla grupas
Kategorija:Latvijas sladžmetāla grupas
Kategorija:Latvijas progresīvā metāla grupas